Ејмериева Ледена Плоча

Ејмериева Ледена Плоча () — широка ледена плоча во Мак. Робертсоновата Земја на Антарктикот. Сместен е меѓу Брегот на Ларс Кристенсен и Брегот на Ингрид Кристенсен.

Крајбрежниот агол е откриен во 1931 г. и бил наречен „’рт Ејмери“, дадено од истражувачите на Британската австралиско-новозеландска антарктичка истражувачка експедиција (БАНЗАРЕ) под водство на Даглас Мосон. Наречен е по Вилијам Б. Ејмери, претставник на британската влада во Австралија (1925–28). Подоцна е утврдено е дека ’ртот е дел од ледена плоча, па во 1947 г. името е применето врз целата плоча.

Во 2001 г. научниците на Австралиската антарктичка дивизија низ мразот издупчиле две дупки и спуштиле специјално изработена опрема за земање примероци и фотографирање на морското дно. Изучувајќи го фосилниот состав на извадениот наносен материјал, тие заклучиле дека за време на климатскиот оптимум од средниот холоцен (пред 5700 години) дошло до големо повлекување на Ејмериевата Ледена Плоча, барем 80 км во копнен правец, на неговото денешно место.Hemer, M.A., Harris, P.T., 2003. Sediment core from beneath Ејмериевата Ледена Плоча, East Antarctica, suggests mid-Holocene ice-shelf retreat. Geology 31, 127-130

Во декември 2006 г. австралиски научници се упатиле на Ејмериевата Ледена Плоча за да ги испитаат огромните пукнатини кои се ширеле во изминатата деценија со стапка од 3-5 м дневно. Тие сакале да ја дознаат причината за ова, бидејќи ваква активност не е забележана уште од 1960-тите. Меѓутоа, шефот на истрагата изјавил дека е прерано за да се заклучи дека ова се должи на глобалното затоплување, и дека предизвикувач може да биде природниот циклус кој се случува на 50-60 години.

Ламбертовиот Ледник истекува од Ламбертовиот Грабен и се влева во Ејмериевата Ледена Плоча од југозападната страна на зливот Придз.

Ејмериевата Котлина е подводна котлина северно од плочата.

На плочата има две поларни станици: кинеската „Џунгшан“ и руската „Прогрес“.

Ејмериевата Ледена Плоча е трета по големина на Антарктикот, веднаш по Росовата и Филхнер-Ронеовата.

 Отцепување 
мини|десно|Отцепување на сантата D-28
Во спетември 2019 г. од плочата се отцепила голема санта, подоцна наречена D-28. Имала површина од  и проценета тежина од 315 милијарди тони. Интересно е тоа што научниците го предвидувале отцепувањето на соседната образба наречена „лабав заб“ некаде меѓу 2010 и 2015 г., но тоа не се случило.

Во февруари 2020 г. сантата D-28 се сместила до работ на плочата, и бавно пловела на север.

Во мај 2021 г. е забележано дека сантата испловила 46 степени западно од ледената плоча Крал Бодуен, судирајќи се и уништувајќи го растоварното место Кучешка Глава користено неколку години од Белгиската антарктичка програма.

 Поврзано 
 Земја на Ингрид Кристенсен

 Наводи 



 Надворешни врски 

 Промена на бреговите и глациолошка карта на подрачјето на Ејмериевата Ледена Плоча на Антарктикот: 1961-2004 

Категорија:Ледени плочи на Антарктикот
Категорија:Мак. Робертсонова Земја
Категорија:Земја на Кралот Едвард VII
Категорија:Брег на Ингрид Кристенсен